Fortunata-e-Jacinta-I-TA-WEB	Es hemnes gessien des sues pòrtes ahiscades de curiosèr; començauen es petòfies, e ara seguida, enes mormolhs des rotlèus que se formauen, circulauen notícies e comentaris: “Ara senhora Nicanora l’an het a vier un mantèl d’anhèth, ar concle Dido un chapèu e un justet de Bayona, e a Rosa l’an botat ena man cinc duros coma cinc soleis…” “Ara baldada deth numèro 9 l’an portat ua ahlaçada taht lhet, e ara senhora Encarnacion un chapèu de franèla entath rèuma, e ar oncle Manjacavas un enguent en un saler long que lo criden pitofufito… sabetz?, aquerò que li botè ara mia mainada est an passat, çò que non l’evitèc de morir-se-me…” “Que ja veigui a Manjavacas empenhant eth saler e escambiant-lo per gotes d’aiguardent…”.